open-index/open-wikipedia-markdown huggingface dataset:
Φίλων Βασιλείου

Ο **Φίλων Βασιλείου** (1904 - 21 Σεπτεμβρίου 1983), του Μάρκου υπήρξε Έλληνας μαθηματικός και ακαδημαϊκός.

## Βιογραφικά στοιχεία
Γεννήθηκε στην Κωνσταντινούπολη. Σπούδασε στο Πανεπιστήμιο των Αθηνών (Διδάκτωρ Μαθηματικών), στο Εθνικό Μετσόβιο Πολυτεχνείο (Διπλωματούχος Τοπογράφος Μηχανικός) και σε πανεπιστήμια της Γερμανίας.

Η πανεπιστημιακή του σταδιοδρομία ξεκίνησε το 1933, χρονιά στην οποία εξελέγη εντεταλμένος υφηγητής.

Διετέλεσε Κοσμήτορας της Ανωτάτης Σχολής Αγρονόμων και Τοπογράφων Μηχανικών ΕΜΠ.

Ήταν ομότιμος καθηγητής στο Εθνικό Μετσόβιο Πολυτεχνείο. Εξελέγη μέλος της Ακαδημίας Αθηνών το 1966.

Κηδεύτηκε στις 22 Σεπτεμβρίου 1983.

## Παραπομπές


## Εξωτερικοί σύνδεσμοι
*Τεκμήρια

Κατηγορία:Έλληνες μαθηματικοί
Κατηγορία:Έλληνες πανεπιστημιακοί του 20ού αιώνα
Κατηγορία:Μέλη Εθνικού Μετσόβιου Πολυτεχνείου
Κατηγορία:Μέλη της Ακαδημίας Αθηνών
Δ΄ Εθνική ποδοσφαίρου ανδρών 1997-98

Η **Δ΄ Εθνική Κατηγορία 1997–1998** ήταν η 11η διοργάνωση της Δ΄ Εθνικής Κατηγορίας, μετά την επίσημη ίδρυσή της το 1987, ως τέταρτο τη τάξει πρωτάθλημα ανδρών του ελληνικού ποδοσφαίρου. Διοργανώθηκε με τη συμμετοχή 107 ομάδων, οι οποίες χωρίστηκαν σε 6 ομίλους με 18 ομάδες ο καθένας, εκτός του 1ου που είχε 17. Ο πρωταθλητής του κάθε ομίλου εξασφάλισε την άνοδό του στην Γ΄ Εθνική Κατηγορία 1998–1999, ενώ οι ομάδες από την 9η θέση και κάτω υποβιβάστηκαν στα τοπικά πρωταθλήματα.

## Βαθμολογίες
### 1ος Όμιλος

### 2ος Όμιλος

### 3ος Όμιλος

### 4ος Όμιλος

### 5ος Όμιλος

### 6ος Όμιλος

## Σημειώσεις


## Παραπομπές


## Πηγές
* εφημερίδα «Τα Νέα», 34η Αγωνιστική της Δ΄ Εθνικής, 4 Μαΐου 1998
* εφημερίδα «Θεσσαλονίκη», 4 Μαΐου 1998, σ. 50 (ψ.σ.60)
* rsssf.com «Greece - List of Fourth Level Final Tables»

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 1997-1998
Καταλανικό άνοιγμα

Το **Καταλανικό άνοιγμα** είναι σκακιστικό άνοιγμα, όπου τα λευκά υιοθετούν ένα συνδυασμό του Γκαμπί της βασίλισσας με το Άνοιγμα Ρέτι, δηλαδή τα λευκά αναπτύσσουν πιόνια στα τετράγωνα δ4 και γ4, ενώ κάνουν φιανκέτο με τον λευκό αξιωματικό στο τετράγωνο η2. Αν και το άνοιγμα μπορεί να προκύψει από μεγάλο αριθμό ακολουθιών κινήσεων (βλ. μεταφορά), μια κοινή ακολουθία κινήσεων είναι η 1.δ4 Ιζ6 2.γ4 ε6 3.η3 (σε αλγεβρική σημειογραφία).

Στην *[[Εγκυκλοπαίδεια Σκακιστικών Ανοιγμάτων]]* καταχωρήθηκαν οι γραμμές 1.δ4 Ιζ6 2.γ4 ε6 3.η3 δ5 4.Αη2 στους κωδικούς E01–E09, ενώ οι υπόλοιπες γραμμές είναι μέρος του κωδικού E00.

## Ιστορία
Το Καταλανικό άνοιγμα πήρε το όνομά του από την περιοχή της Καταλονίας, όταν εν όψη του τουρνουά της Βαρκελώνης το 1929 οι διοργανωτές του τουρνουά ζήτησαν από τον Ξαβιέ Ταρτακόβερ να δημιουργήσει μια νέα βαριάντα για να την αφιερώσουν στην ιστορία του σκακιού της περιοχής. Το άνοιγμα είχε παιχθεί μερικές φορές πριν το χρησιμοποιήσει ο Ταρτακόβερ στο τουρνουά, όπως για παράδειγμα στην παρτίδα Ρ. Ρέτι – Π. Λέοναρντ, στο Βερολίνο το 1928, που μεταφέρθηκε στην ανοικτή βαριάντα του Καταλανικού ανοίγματος.

Το Καταλανικό άνοιγμα ήρθε στο προσκήνιο σε κορυφαίο επίπεδο, όταν τόσο ο Γκάρι Κασπάροφ όσο και ο Βίκτωρ Κορτσνόι το έπαιξαν στους ημιτελικούς αγώνες των υποψηφίων διεκδικητών για τον παγκόσμιο τίτλο (μέρος της διαδικασίας για να καθορίσει ποιος θα αντιμετωπίσει στο ματς για τον τίτλο τον Ανατόλι Κάρποφ, τότε παγκόσμιο πρωταθλητή) το 1983 στο Λονδίνο, όπου παίχτηκαν με Καταλανικό άνοιγμα οι πέντε από τις έντεκα παρτίδες στους ημιτελικούς αγώνες.

## Θεωρία
Τα μαύρα στο Καταλανικό άνοιγμα έχουν να επιλέξουν δύο κύριες βαριάντες, την ανοικτή βαριάντα παίζοντας ...δ:γ4 και την κλειστή βαριάντα αποφεύγοντας το ...δ:γ4. Στην ανοικτή βαριάντα μπορούν είτε να προσπαθήσουν να κρατήσουν το πιόνι με ...β5 ή να το δώσουν πίσω για επιπλέον χρόνο που θα απελευθερώσει το παιχνίδι τους. Στην κλειστή βαριάντα, τα μαύρα δεν παίρνουν το πιόνι στο γ4, έτσι το παιχνίδι τους μπορεί να είναι κάπως άβολο για κάποιο διάστημα, αλλά είναι αρκετά σταθερό.

## Ανοικτή καταλανική

Η **Κλασική βαριάντα** στην **Ανοικτή καταλανική** ακολουθεί τη γραμμή (*[[Εγκυκλοπαίδεια Σκακιστικών Ανοιγμάτων|ECO]]* E05):
:1.δ4 Ιζ6 2.γ4 ε6 3.η3 δ5 4.Αη2 δ:γ4 5.Ιζ3 Αε7

Τα λευκά εμπορεύονται το πιόνι για να οδηγηθούν σε ανάπτυξη. Χωρίς το πιόνι δ5, ο αξιωματικός στην πτέρυγα του λευκού βασιλιά εμποδίζει την ανάπτυξη των μαύρων στην πτέρυγα της μαύρης βασίλισσας. Συνήθως, τα λευκά ανακτούν το πιόνι με Βγ2 και α4, Ιε5, ή Βα4. Τα μαύρο για να κρατήσουν το πιόνι θα πρέπει να αποδυναμώσουν αρκετά την πτέρυγα της μαύρης βασίλισσας παίζοντας ...α6 και ...β5.

Η βαριάντα της ανοικτής καταλανικής υπήρξε μια από τα αγαπημένες βαριάντες των Ανατόλι Κάρποφ και Εφίμ Γκέλλερ, παίζοντας με τα μαύρα, αλλά και του Όλεγκ Ρομανισίν όταν έπαιζε με τα λευκά.

## Παραπομπές


## Βιβλιογραφία

* 
* 
* 
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Catalan Opening

Κατηγορία:Σκακιστικά ανοίγματα
Μιχαήλ Καραούλοφ

Ο **Καραούλοφ, Μιχαήλ Αλεξανδρόβιτς** (1878 – 13 Δεκεμβρίου 1917) ήταν Ρώσος συνταγματάρχης (1916). Εξελέγη ο πρώτος αταμάνος του Κοζάκ Χοστ όταν επαναφέρθηκε το αξίωμα, το 1917. Ο Μ.Α. Καραούλοφ γεννήθηκε από μια πλούσια Τερέκ Κοζάκικη οικογένεια στο *stanitsa* (χωριό) Ταρσκ και ήταν απόφοιτος του Γυμνάσιου του Εκατερίνονταρ (1897) και της Σχολής Ιστορίας-Φιλολογίας του Πανεπιστημίου της Αγίας Πετρούπολης (1901). Γνώρισε την στρατιωτική θητεία στον Ρωσοϊαπωνικό πόλεμο, αλλά μετά αφιερώθηκε στο επιστημονικό και αρχαιολογικό έργο (γράφοντας την ιστορία της περιοχής της ιδιαίτερης πατρίδας του και βοηθώντας να ιδρυθεί το Μουσείο του Τερέκ Κοζάκ Χοστ) και στην πολιτική. Εξελέγη στην Δεύτερη και Τέταρτη Δούμα, στις οποίες ήταν επικεφαλής της Κοζάκικης παράταξης και συνεργάστηκε με το Προοδευτικό Κόμμα, και κατά την Επανάσταση του 1917 ήταν μέλος της επιτροπής της Δούμας, που γέννησε την Προσωρινή Κυβέρνηση.

Στις αρχές του 1917, ο Καραούλοφ ονομάστηκε επίτροπος της περιοχής Τερέκ από την Προσωρινή Κυβέρνηση, αλλά αφού εξελέγη Χοστ αταμάνος από την συνέλευση της αυτοδιοίκησης (Γκρουκ) των Τερέκ Κοζάκων στις 13 Μαρτίου 1917, παραιτήθηκε του κυβερνητικού πόστου. Το 1917, έγινε διάσημος υποστηρικτής της αποκατάστασης της πειθαρχίας στον στρατό και εναντιώθηκε σθεναρά στην αναπτυσσόμενη επιρροή των επιτροπών των στρατιωτών. Από την 1 Δεκεμβρίου 1917, ηγήθηκε της Προσωρινής Τερέκ Νταγκεστάν Κυβέρνησης, αλλά σκοτώθηκε στις 13 Δεκεμβρίου 1917 όταν, στον Σταθμό Προκλαντνάια, επαναστατικά στρατεύματα επιστρέφοντας βόρεια από το Μέτωπο του Καυκάσου, άνοιξαν πυρ κατά της άμαξας με την οποία ταξίδευε.

## Πηγές
* 

## Παραπομπές


Κατηγορία:Ρώσοι στρατιωτικοί
Μεταφορά (σκάκι)

Η **μεταφορά** στο σκάκι είναι μια ακολουθία κινήσεων που οδηγεί σε μια θέση η οποία μπορεί επίσης να επιτευχθεί με μια άλλη πιο κοινή ακολουθία κινήσεων. Οι μεταφορές είναι ιδιαίτερα συχνές στα ανοίγματα, όπου μπορεί να επιτευχθεί μια δεδομένη θέση από διαφορετικές αλληλουχίες κινήσεων. Οι παίκτες μερικές φορές χρησιμοποιούν σκόπιμα τις μεταφορές προκειμένου να αποφευχθούν κάποιες βαριάντες που αντιπαθούν, είτε για να οδηγήσουν τους αντιπάλους τους σε άγνωστα και άβολα μονοπάτια, είτε απλά για να τους ανησυχήσουν.

Ο σκακιστικός όρος «**μεταφορά**» σημαίνει μετατόπιση του παιχνιδιού σε μια διαφορετική διαδρομή ανοίγματος από εκείνη την οποία ξεκίνησε.

Οι πίνακες μεταφοράς αποτελούν ουσιαστικό μέρος του σκακιστικού προγράμματος ενός ηλεκτρονικού υπολογιστή.

## Παραδείγματα
### Θέσεις που επιτεύχθηκαν από διαφορετικές διαδρομές

Για παράδειγμα, η πρώτη θέση μπορεί να επιτευχθεί από το Γκαμπί της βασίλισσας:
* **1. δ4 δ5**
* **2. γ4 ε6**
* **3. Ιγ3 Ιζ6**

Αλλά η θέση αυτή μπορεί επίσης να επιτευχθεί από το Αγγλικό άνοιγμα:
* **1. γ4 Ιζ6**
* **2. Ιγ3 ε6**
* **3. δ4 δ5**

Και έτσι το Αγγλικό άνοιγμα μεταφέρθηκε σε Γκαμπί της βασίλισσας.

Η δεύτερη θέση δείχνει ένα άλλο παράδειγμα, όπου η θέση μπορεί να επιτευχθεί από τη Γαλλική άμυνα.
* **1. ε4 ε6**
* **2. δ4 δ5**
* **3. ε:δ5 ε:δ5**
* **4. Ιζ3 Ιζ6**

Αλλά η ίδια ακριβώς θέση μπορεί να επιτευχθεί από τη Ρώσικη παρτίδα, με δύο επιπλέον κινήσεις από κάθε πλευρά:
* **1. ε4 ε5**
* **2. Ιζ3 Ιζ6**
* **3. Ι:ε5 δ6**
* **4. Ιζ3 Ι:ε4**
* **5. δ3 Ιζ6**
* **6. δ4 δ5**

### Δυνατότητες μεταφοράς ορισμένων ανοιγμάτων
Μερικά ανοίγματα είναι γνωστά για το ευρύ φάσμα των πιθανών μεταθέσεων που προσφέρουν, για παράδειγμα το Καταλανικό άνοιγμα και η Σικελική άμυνα.

## Παραπομπές


Κατηγορία:Ορολογία σκακιού
Νομός Αργυροκάστρου (Ελλάδα)

Ο **Νομός Αργυροκάστρου** ήταν νομός της Ελλάδας από το 1914 έως το 1916 που βρισκόταν στη Βόρεια Ήπειρο και ήταν ο ένας από δύο νομούς της περιοχής. Βρισκόταν στο βορειοδυτικό άκρο της χώρας και πιο συγκεκριμένα ήταν ένας από τους πέντε νομούς της γεωγραφικής περιφέρειας της Ηπείρου στα σύνορα με την τότε νεοσύστατη Αλβανία, και δυτικά βρεχόταν από το Ιόνιο Πέλαγος, καταλαμβάνοντας την σημερινή Αλβανική Ριβιέρα. Ανήκε στους ακριτικούς νομούς της χώρας, και ταυτιζόταν γεωγραφικά με την Χαονία. Πρωτεύουσα του νομού ήταν το ομώνυμο Αργυρόκαστρο.

## Ιστορία
Η Βόρεια Ήπειρος απελευθερώθηκε το 1913 κατά τον Β΄ Βαλκανικό Πόλεμο αλλά προσαρτήθηκε επίσημα στο Ελληνικό κράτος στις 20 Μαρτίου 1916. Η Βόρεια Ήπειρος χωρίστηκε σε δύο νομούς, τον Νομό Αργυροκάστρου και τον Νομό Κορυτσάς. Νομάρχης Αργυροκάστρου είχε διορισθεί ο Τρ. Κ. Κριωνάς και πρωτεύουσα του νομού ήταν το Αργυρόκαστρο. Ο νομός σταμάτησε να υπάρχει όταν τα εδάφη του προσαρτήθηκαν επίσημα στην Αλβανία στις 26 Μαΐου 1918.

Σήμερα τα εδάφη του τέως ελληνικού νομού αποτελούν τους δύο από τους δώδεκα σημερινούς Αλβανικούς νομούς Αργυροκάστρου και Αυλώνα που έχουν διαφορετική έκταση.

## Πόλεις και χωριά
Σημαντικές πόλεις του Νομού Αργυροκάστρου, εκτός από το Αργυρόκαστρο, ήταν οι ιστορικές πόλεις Άγιοι Σαράντα, Δέλβινο, Λεσκοβίκι, Πρεμετή, Τεπελένι και Χειμάρρα. Στον Νομό Αργυροκάστρου, ανήκαν επίσης διοικητικά τα χωριά της Δρόπολης (με σημαντικότερα την Δερβιτσάνη, τους Βουλιαράτες και Καλογοράτζη), και ορισμένα του Πωγωνίου (Σωπική, Σχωριάδες, Πολύτσανη, Τσιάτιστα, Μαυρόγυρο και Χλωμό). Επίσης ανήκε στον Νομό και το Βουθρωτό.

## Επαρχίες

Ο Νομός Αργυροκάστρου κατά το 1915 διαιρούνταν σε 6 επαρχίες:

Αργυροκάστρου, Δελβίνου, Λεσκοβικίου, Πρεμετής, Τεπελενίου και Χιμάρας

## Παραπομπές


## Πηγές
* Παππά, Ευτυχία (2009, Αριστοτέλειο Πανεπιστήμιο Θεσσαλονίκης (ΑΠΘ)), Η Επαρχία Δρυϊνουπόλεως της Β. Ηπείρου κατά τη νεώτερη περίοδο: τουρκοκρατία, 20ος αιώνας, σελ. 304

Κατηγορία:Νομοί της Ελλάδας
Κατηγορία:Βόρεια Ήπειρος
Τίχομιρ Ορεσκόβιτς

Ο **Τίχομιρ Ορεσκόβιτς** (κροατ.: *Tihomir Orešković*, 1 Ιανουαρίου 1966) είναι Κροάτης επιχειρηματίας, ο οποίος υπήρξε πρωθυπουργός της χώρας από τις 22 Ιανουαρίου 2016 ως τις 19 Οκτωβρίου της ίδιας χρονιάς. Προηγουμένως, ήταν διευθύνων σύμβουλος και πρόεδρος του εποπτικού συμβουλίου της φαρμακευτικής εταιρίας Pliva, επικεφαλής οικονομικής διαχείρισης της Teva Pharmaceutical Industries και επικεφαλής οικονομικός αξιωματούχος της Teva. Είναι ο πρώτος ανεξάρτητος πρωθυπουργός της Κροατίας και ο πρώτος που έχει ζήσει κατά το μεγαλύτερο μέρος της ζωής του στο εξωτερικό.

## Πρωθυπουργός

Ύστερα από τις βουλευτικές εκλογές του 2015, πραγματοποιήθηκαν διαπραγματεύσεις για τον σχηματισμό κυβέρνησης που διήρκεσαν 76 μέρες. Ο Ορεσκόβιτς ορίστηκε ως υποψήφιος πρωθυπουργός του Πατριωτικού Συνασπισμού και της Γέφυρας Ανεξαρτήτων Λιστών στις 23 Δεκεμβρίου 2015. Την ίδια μέρα ορίστηκε επισήμως πρωθυπουργός της χώρας από την πρόεδρο Κολίντα Γκράμπαρ-Κιτάροβιτς. Ο Ορεσκόβιτς σχημάτισε την 13η Κυβέρνηση της Κροατίας η οποία αποτελούνταν από 2 αναπληρωτές πρωθυπουργούς και 20 υπουργούς στις 22 Ιανουαρίου 2016, ενώ έλαβε ψήφο εμπιστοσύνης από 83 βουλευτές του 151-μελούς Κροατικού Κοινοβουλίου.

Ο Ορεσκόβιτς παραιτήθηκε έπειτα από την πρόταση μομφής κατά του πρωθυπουργού και του υπουργικού συμβουλίου του στις 16 Ιουνίου 2016, με 125 βουλευτές να ψηφίζουν υπέρ της πρότασης. Συνακόλουθα, προκηρύχθηκαν πρόωρες εκλογές, έπειτα από τις οποίες τον διαδέχθηκε στην πρωθυπουργία ο Αντρέι Πλένκοβιτς.

## Παραπομπές


Κατηγορία:Πρωθυπουργοί της Κροατίας
Κατηγορία:Κροάτες επιχειρηματίες
Ο άνεμος χορεύει το κριθάρι

Το ***Ο άνεμος χορεύει το κριθάρ''ι'''  (πρωτότυπος τίτλος: ***The Wind That Shakes the Barley**') είναι ιρλανδική - βρετανική πολεμική δραματική ταινία του 2006, σε σκηνοθεσία Κεν Λόουτς και σενάριο Πολ Λάβερτι. Η ταινία πραγματεύεται τον αγώνα ανεξαρτησίας του Ιρλανδικού Δημοκρατικού Στρατού ενάντια στη Μεγάλη Βρετανία και τον μετέπειτα Ιρλανδικό εμφύλιο πόλεμο.

## Πλοκή

Ιρλανδία, 1920. Ο Ντέμιαν εγκαταλείπει τη δουλειά του ως γιατρός και εντάσσεται στο ιρλανδικό εθνικοαπελευθερωτικό κίνημα. Μετά από σειρά μαχών, η Βρετανική κυβέρνηση δέχεται ένα μέρος των αιτημάτων της ιρλανδικής πλευράς. Τότε οι Ιρλανδοί διασπώνται σε δύο αντίπαλα στρατόπεδα, σε αυτούς που αποδέχονται τους όρους των Βρετανών και σε αυτούς που αρνούνται να εγκαταλείψουν τα όπλα. Ο Ντέμιαν εντάσσεται στο δεύτερο στρατόπεδο, με αποτέλεσμα να έρθει αντιμέτωπος με τον αδερφό του, Τέντι.

## Διανομή
*Κίλιαν Μέρφι ως Ντέμιαν
*Pádraic Delaney ως Τέντι
*Λίαμ Κάνιγχαμ ως Νταν
*Όρλα Φιτζέραλντ ως Σίνεντ

## Βραβεία
Η ταινία κέρδισε τον Χρυσό Φοίνικα στο Φεστιβάλ Καννών του 2006.

## Παραπομπές


## Εξωτερικοί σύνδεσμοι
*  
* 
* 
* 
* 
* 
* Interview with Ken Loach  from *[[Socialist Worker]]*, 10 June 2006
* Introduction to The Wind That Shakes the Barley script by Luke Gibbons, and Gibbons' reply to Kevin Myers

Κατηγορία:Βρετανικές ταινίες της δεκαετίας 2000
Κατηγορία:Ιρλανδικές ταινίες
Κατηγορία:Βρετανικές δραματικές ταινίες
Κατηγορία:Ταινίες του 2006
Κατηγορία:Νικητές Χρυσού Φοίνικα
Κατηγορία:Ταινίες βασισμένες σε πραγματικά γεγονότα
Κατηγορία:Πολεμικές δραματικές ταινίες
Κατηγορία:Αισθηματικές πολεμικές ταινίες
Κατηγορία:Πολιτικές δραματικές ταινίες
Κατηγορία:Αγγλόφωνες ταινίες
Κατηγορία:Ιρλανδικές δραματικές ταινίες
Κατηγορία:Ταινίες σε σκηνοθεσία Κεν Λόουτς
Τσέρι

Το **Τσέρι** είναι ονομασία που αφορά οικισμούς:

* Τσέρι (Ιταλία): οικισμός στην επαρχία της Ρώμης στην Ιταλία.
* Τσέρι (Κύπρος): δήμος στην επαρχία Λευκωσίας στην Κύπρο.
Ντιαπασόν

**Ντιαπασόν** (*Diapason*) είναι το όνομα που δόθηκε στον δεύτερο γαλλικό τεχνητό δορυφόρο που τέθηκε σε τροχιά.

Στις  17 Φεβρουαρίου του 1966, η Γαλλία παρεμβλήθηκε στην αλυσίδα του αμερικανο-σοβιετικού διαστημικού ανταγωνισμού εκτοξεύοντας τον δεύτερο δορυφόρο της, τον κατά 100% γαλλικής κατασκευής Ντιαπασόν. Επρόκειτο για έναν λιλιπούτειο δορυφόρο, βάρους μόλις 18,5 κιλών και διαστάσεων 50x20 εκατοστών. Επί τη ευκαιρία, ο στρατηγός Σαρλ ντε Γκωλ υπογράμμισε τη γαλλική ανεξαρτησία απέναντι στις υπερδυνάμεις.

## Παραπομπές


Κατηγορία:Τεχνητοί δορυφόροι
Νάνος του Υδροχόου

Ο **Νάνος του Υδροχόου** είναι νάνος γαλαξίας που ταξινομείται μορφολογικά ως ακανόνιστος γαλαξίας και καταγράφηκε για πρώτη φορά το 1959 από την Επισκόπηση του Αστεροσκοπείου «David Dunlap» (DDO). Βρίσκεται στον αστερισμό Υδροχόο. Αποτελεί μέλος της Τοπικής ομάδας γαλαξιών, αν και πολύ απομονωμένο από τα υπόλοιπα: είναι ένα από τα λίγα μέλη της Τοπικής ομάδας για τα οποία μπορεί να αποκλεισθεί ότι πέρασαν κατά το παρελθόν δίπλα από τον Γαλαξία μας ή από τον Γαλαξία της Ανδρομέδας, με βάση τη σημερινή θέση και ταχύτητά του.

Η ιδιότητα του Νάνου του Υδροχόου ως μέλους της Τοπικής ομάδας επιβεβαιώθηκε μόλις το 1999, με τον υπολογισμό της αποστάσεώς του με τη μέθοδο του άκρου του κλάδου των ερυθρών γιγάντων. Η απόστασή του από τον Γαλαξία μας είναι 3,2 (συν ή πλην 0,2) εκατομμύρια έτη φωτός, κάτι που σημαίνει ότι ο Νάνος του Υδροχόου είναι απομονωμένος στον χώρο. Είναι ένας από τους λιγότερο λαμπρούς γαλαξίες της Τοπικής ομάδας που περιέχει σημαντικές ποσότητες διάχυτου ουδέτερου υδρογόνου και έτσι υποστηρίζει ακόμα τη γένεση νέων αστέρων, αν και σε εξαιρετικά βραδείς ρυθμούς.
Εξαιτίας της μεγάλης αποστάσεώς του από τη Γη, απαιτούνται μεγάλα τηλεσκόπια προκειμένου να μελετηθούν λεπτομερώς οι αστρικοί πληθυσμοί του Νάνου του Υδροχόου. Μεταβλητοί αστέρες τύπου RR Λύρας έχουν ανακαλυφθεί στον γαλαξία αυτόν, υποδεικνύοντας την ύπαρξη αστέρων ηλικίας μεγαλύτερης των 10 δισεκατομμυρίων ετών, αλλά η πλειονότητα των αστέρων του είναι αρκετά νεότερων ηλικιών (διάμεση ηλικία 6,8 δισεκατομμύρια έτη). Από όλους τους γνωστούς γαλαξίες της Τοπικής ομάδας, μόνο ο Λέων A έχει μικρότερη μέση ηλικία αστέρων, γεγονός που οδηγεί στο πιθανό συμπέρασμα ότι η καθυστερημένη αστρογένεση σχετίζεται με την απομόνωση ενός γαλαξία.

Ο Νάνος του Υδροχόου μας πλησιάζει με ταχύτητα 141 χιλιομέτρων το δευτερόλεπτο (508 χιλιάδες χιλιόμετρα την ώρα).

## Παραπομπές


Κατηγορία:Ακανόνιστοι γαλαξίες
Υδροχ
Κατηγορία:Υδροχόος (αστερισμός)
Κατηγορία:Τοπική ομάδα γαλαξιών
Κατηγορία:Γαλαξίες του PGC
Νικολάι Μπογκντάνοφ-Μπέλσκι

Ο **Νικολάι Μπογκντάνοφ-Μπέλσκι** (Ρωσικά: Никола́й Петро́вич Богда́нов-Бе́льский,  Αγγλικά: Nikolay Bogdanov-Belsky) ήταν Ρώσος ζωγράφος που ακολουθούσε τα "ρεύματα" του Ρεαλισμού και Ιμπρεσιονισμού. Πολλά από τα έργα του έχουν ηθογραφικό χαρακτήρα και αποτελούνται από πορτρέτα, ιμπρεσιονιστικά τοπία και απεικονίσεις της καθημερινής ζωής, με κύριο στοιχείο τα παιδιά και την εκπαίδευση τους.

## Βιογραφία
left|thumb|216x216px|"Μέλλων μοναχός"
left|thumb|212x212px|"Μικρά αγόρια ανυπομονούν το θήραμα τους"
Ο Μπογκντάνοφ γεννήθηκε στο χωριό Σίτικη του τότε Κυβερνείου του Σμολένσκ (πλέον μέρος της Ρωσίας) το 1868. Ήταν νόθος γιος αγρότη. Φοίτησε σε ενοριακό σχολείο και μετά στο σχολείο του Ρατσίνσκι Σεργκέι (Ρωσικά: Рачинский Сергей) στο χωριό Τατέβ. Το 1883 σπούδασε αγιογραφία στο μοναστήρι της Αγίας Τριάδας - Αγίου Σέργιου της Λαύρας. Το 1884-1889 σπούδασε σύγχρονη ζωγραφική στη Σχολή Ζωγραφικής, Γλυπτικής και Αρχιτεκτονικής της Μόσχας και το 1884-1885 στην Ρώσικη ακαδημία καλών τεχνών της Αγίας Πετρούπολης.

Για τον πίνακα "Μέλλων μοναχός» (1889), ο Μπογκντάνοφ βραβεύθηκε με ασημένιο μετάλλιο και τιμήθηκε με βραβείο από την Ρώσικη Ακαδημία καλών τεχνών, ο πίνακας αγοράσθηκε από τον Σολντατένκοβ Κοσμά Τερέντεβιτς και μετά από την αυτοκράτειρα Μαρία Φεοντόρονβα. Ακόμα εργάστηκε και σπούδασε σε πολλά στούντιο στο Παρίσι, στο Μόναχο και στην Ιταλία στα τέλη της δεκαετίας του 1890. το 1895 έγινε μέλος της ομάδας "Πιριντβίζνικι" και το 1909 έγινε μέλος του συλλόγου "Α.Ι. Κιούντζι"  (εκ των οποίων υπήρξε ιδρυτικό μέλος και πρόεδρος από το 1913-1918).

Το 1903 ο Μπογκντάνοφ αποφοίτησε από την Ακαδημία, το 1905 τιμήθηκε με τον τίτλο του ακαδημαϊκού και το 1914 έγινε πλήρες μέλος της ακαδημίας.Επισκεπτόταν τακτικά το χωριό Οστρόνβι στην όχθη της λίμνης Ουντόμπλια, όπου έζησε και εργάστηκε στο κτήμα ενός τοπικού γαιοκτήμονα. Το 1920 μετακόμισε στο Αγία Πετρούπολη και το 1921 μετακόμισε στη Ρίγα. Το 1944 ο Μπογκντάνοφ αρρώστησε βαριά και μεταφέρθηκε σε κλινική του Βερολίνου.

Πέθανε στις 19 Φεβρουαρίου του 1945 και τάφηκε στο Ρωσική Ορθόδοξο Νεκροταφείο του Βερολίνου (Vitteshtrasse, 37).

Στις 23 Ιουνίου του 2000 στο χωριό Τατέβ εγκαινιάσθηκε το μουσείο του καλλιτέχνη.

## Παραπομπές


Κατηγορία:Ρώσοι ζωγράφοι
Κατηγορία:Ιμπρεσιονιστές ζωγράφοι
Κατηγορία:Ρεαλιστές ζωγράφοι
Γαλλικές περιφερειακές εκλογές 2015

**Περιφερειακές εκλογές** διεξήχθησαν στη Γαλλία στις 6 και στις 13 Δεκεμβρίου 2015.  Εξελέγησαν τα μέλη των περιφερειακών συμβουλίων στη μητροπολιτική και στην υπερπόντια Γαλλία όπως και στην Συνέλευση της Κορσικής και για πρώτη φορά στη Συνέλευση της Γαλλικής Γουιάνας και στη Συνέλευση της Μαρτινίκας. Η θητεία όλων των μελών είναι εξαετής. Η μοναδική περιοχή που δεν έλαβε μέρος στις εκλογές ήταν το Διαμερισματικό Συμβούλιο της Μαγιότ, η ανανέωση των μελών του οποίου έγινε στις 2 Απριλίου 2015. Διεκδικήθηκαν 18 περιφερειακές προεδρίες, με τις 13 να ανήκουν στην ηπειρωτική Γαλλία και την Κορσική και 5 να είναι υπερπόντιες.
Ήταν οι πρώτες εκλογές που διεξήχθησαν πριν τεθεί σε ισχύ ο νέος διοικητικός χάρτης το 2016.

## Εκλογικό σύστημα
Η νέα διοικητική διαίρεση τέθηκε σε ισχύ την 1η Ιανουαρίου 2016, όταν οι 27 Περιοχές της Γαλλίας συγχωνεύτηκαν σε 18.

## Εθνικά αποτελέσματα
Ο πρώτος γύρος διενεργήθηκε στις 6 Δεκεμβρίου 2015 και σε εκείνον το ακροδεξιό Εθνικό Μέτωπο της Γαλλίας, με αρχηγό την Μαρίν Λεπέν, πρώτευσε σε 6 από τις συνολικά 13 περιφέρειες της Γαλλίας. Ωστόσο, στον δεύτερο γύρω των εκλογών, που έγινε στις 13 Δεκεμβρίου, το Εθνικό Μέτωπο ηττήθηκε σε όλες τις περιφέρειες, ενώ οι συντηρητικοί της Δεξιάς σημείωσαν μεγάλη άνοδο. Η Δεξιά κέρδισε σε συνολικά 7 περιφέρειες, ανάμεσα στις οποίες και η πρωτεύουσα, στην οποία επικρατούσε η Αριστερά από το 1988.

## Παραπομπές


## Εξωτερικοί σύνδεσμοι
* Πλήρη αποτελέσματα

2015
Κατηγορία:Εκλογές του 2015
Βουλευτικές εκλογές 2015 στη Βενεζουέλα

**Βουλευτικές εκλογές** διεξήχθησαν στη Βενεζουέλα στις 6 Δεκεμβρίου 2015. Η αντιπολίτευση κατήγαγε ιστορική νίκη και για πρώτη φορά από το 1999 το κυβερνών κόμμα (PSUV) έχασε την πλειοψηφία των εδρών στο κοινοβούλιο.

## Πλαίσιο
Στις εκλογές αναδείχθηκαν 164 βουλευτές και 3 αυτόχθονες αντιπρόσωποι στην Εθνοσυνέλευση. Ήταν οι πρώτες εκλογές στη χώρα μετά τον θάνατο του Ούγκο Τσάβες.

Ο μεγάλος αντιπολιτευόμενος συνασπισμός, Τραπέζι της Δημοκρατικής Ενότητας (MUD), κατέλαβε 99 έδρες έναντι 46 εδρών για το Ενωμένο Σοσιαλιστικό Κόμμα της Βενεζουέλας (PSUV).  

Με βάση το εκλογικό αποτέλεσμα, θα επιτραπεί στην αντιπολίτευση να περάσει νομοθεσία για την απελευθέρωση των πολιτικών κρατουμένων και να ανατραπούν οι νόμοι της τελευταίας κυβέρνησης.

Έναν χρόνο πριν τη διεξαγωγή των εκλογών, το 2014, έγιναν πολλές διαδηλώσεις στη χώρα που αποδόθηκαν στον πληθωρισμό, την εγκληματικότητα και στις ελλείψεις στη χώρα. Σε μεγάλο βαθμό οι διαδηλώσεις έγιναν σε ειρηνικό κλίμα. Ωστόσο, σε ορισμένες περιστάσεις σημειώθηκαν επεισόδια βίας, τα οποία αποδόθηκαν από την κυβέρνηση στους "φασίστες" αρχηγούς της αντιπολίτευσης, στον καπιταλισμό και στις ξένες επιρροές. Η ίδια η κυβέρνηση κατηγορήθηκε για ενθάρρυνση επεισοδίων, λογοκρισία και συλλήψεις από πολιτικά κίνητρα.

## Εκλογικό σύστημα
Αρχής γενομένης από το 2015, τα 167 μέλη της εθνοσυνέλευσης εξελέγησαν με μικτό πλειοψηφικό σύστημα: οι 113 βουλευτές με πλειοψηφικό σύστημα σε 87 εκλογικές περιφέρειες. Συνολικά 51 έδρες αναδείχθηκαν με το σύστημα των κλειστών λιστών αναλογικά, αντίστοιχα με τις 23 πολιτείες και την περιφέρεια της πρωτεύουσας. Η κατανομή των εδρών έγινε με τη Μέθοδο Ντ' Οντ. Οι υπόλοιπες 3 έδρες που προορίζονται για τους αυτόχθονες. αναδείχθηκαν με ψηφοφορία από το λαό.

## Αποτελέσματα
Ο πρόεδρος Νικολάς Μαδούρο παραδέχθηκε την ήττα του στις εκλογές. Ο μεγάλος συνασπισμός της αντιπολίτευσης  MUD κατέλαβε τις 109 από τις συνολικά 164 έδρες στις γενικές και όλες τις 3 έδρες που προορίζονται για τους αυτόχθονες, κάτι που τους έδωσε την απόλυτη πλειοψηφία στην εθνοσυνέλευση. Το GPP περιορίστηκε στις 55 έδρες. Η προσέλευση στις κάλπες ξεπέρασε το 70%.

## Επακόλουθα
Λίγο μετά τις εκλογές στις 15 Δεκεμβρίου 2015, η απερχόμενη εθνοσυνέλευση θέσπισε το "Εθνικό Κοινοβούλιο των Κοινοτήτων" με τον πρόεδρο Νικολάς Μαδούρο να δηλώνει ότι επρόκειτο να παραχωρήσει όλες τις εξουσίες στο κοινοβούλιο εκείνο. Η κίνηση εκείνη περιγράφηκε ως προσπάθεια να παραγκωνιστεί η ελεγχόμενη από την αντιπολίτευση εθνοσυνέλευση και εκφράστηκαν φόβοι ότι τέτοιες ενέργειες επιδείνωναν την πόλωση για το μέλλον.

## Παραπομπές


2015
Βενεζουελα
Θεοδόσιος Πολυανής

Ο **Θεοδόσιος** ήταν μητροπολίτης Πολυανής κατά την περίοδο της Ελληνικής επανάστασης του 1821. 

## Βιογραφικά στοιχεία
Γεννήθηκε στα μέσα του 18ου αιώνα και εξελέγη μητροπολίτης Πολυανής το 1793. Η Μητρόπολη Πολυανής περιελάμβανε την Πολυανή (Παλαιά Δοϊράνη, σήμερα εντός της Βόρειας Μακεδονίας) και τη γύρω περιοχή, καθώς και τη σημερινή περιοχή του Δήμου Κιλκίς έως την ανατολική όχθη του Αξιού.

Δεν υπάρχουν πληροφορίες για τη συμμετοχή του Θεοδοσίου στην Ελληνική Επανάσταση του 1821. Μετά την κατάπνιξη της Επανάστασης στην περιοχή, οι Οθωμανικές αρχές προέβησαν το 1824 σε πλήθος βιαιοτήτων ως αντίποινα στην αθρόα συμμετοχή των κατοίκων της περιοχής ευθύνης του. Συγκεκριμένα, καταστράφηκαν το Κιλκίς, το Καρασούλι (σημερινό Πολύκαστρο), το Καλίνοβο (σημερινά Σουλτογιανναίικα), το Αμάτοβο (σημερινός Άσπρος), το Αρτζάν (σημερινό Κάστρο) και ο Τσιφλίκ Μαχαλάς (σημερινό Λαγκαδοχώρι), που τότε αποτελούσαν τσιφλίκια του Γιουσούφ Μουχλίς πασά, γιου του Ισμαήλ μπέη από τις Σέρρες. Πολλοί κάτοικοι αναγκάστηκαν να εγκαταλείψουν τους οικισμούς και έκτοτε ο Ελληνισμός της περιοχής συρρικνώθηκε ανεπανόρθωτα, καθώς άρχισαν να εγκαθίστανται Βούλγαροι αγροτοεργάτες προκειμένου να καλύψουν το κενό στα τσιφλίκια.

## Παραπομπές


Κατηγορία:Μητροπολίτες Πολυανής και Κιλκισίου
Κατηγορία:Ιστορία του Κιλκίς
Κατηγορία:Επίσκοποι του 18ου αιώνα
Κατηγορία:Επίσκοποι του 19ου αιώνα
Κάρολος ΙΕ΄ της Σουηδίας

Ο **Κάρολος ΙΕ΄** (*Karl XV*, 3 Μαΐου 1826 - 18 Σεπτεμβρίου 1872) ήταν βασιλιάς της Σουηδίας (ως *Κάρολος ΙΕ΄*) και της Νορβηγίας (ως **Κάρολος Δ΄**) από το 1859 μέχρι το θάνατό του το 1872. Η αρίθμησή του ως ΙΕ΄ βασίζεται στη μυθική ιστορία της χώρας· στην πραγματικότητα είναι ο Κάρολος Θ΄.

## Βιογραφία
Ο *Κάρολος Λουδοβίκος Ευγένιος* γεννήθηκε στις 3 Μαΐου 1826 στο Παλάτι της Στοκχόλμης και αμέσως έλαβε τον τίτλο του *δούκα του Σκάνε*. Ήταν ο πρωτότοκος γιος του Όσκαρ Α΄ της Σουηδίας και της Ιωσηφίνας ντε Μπωαρναί, κόρης του Ευγένιου, Δούκα του Λόιχτενμπεγκ. Εκπαιδεύτηκε από καθηγητές όπως ο Κρίστοφερ Γιάκομπ Μπόστρομ και ο Φρέντρικ Φέρντιναντ Κάρλσον. Μετά την άνοδο τού πατέρα του στον θρόνο το 1844, έγινε πρύτανης των Πανεπιστημίων της Ουψάλα και του Λουντ και το 1853 έγινε πρύτανης της Βασιλικής Σουηδικής Ακαδημίας Τεχνών. Στις 11 Φεβρουαρίου 1846 έγινε επίτιμο μέλος της Βασιλικής Ακαδημίας Επιστημών της Σουηδίας.

Στις 19 Ιουνίου 1850 νυμφεύτηκε στη Στοκχόλμη τη Λουίζα των Νάσσαου, ανιψιά του Γουλιέλμου Β΄ των Κάτω Χωρών και του Γουλιέλμου Α΄ της Γερμανίας. Το ζευγάρι δεν ταίριαζε, καθώς -παρότι η Λουίζα ερωτεύθηκε το σύζυγό της- εκείνος προτιμούσε τη συντροφιά άλλων γυναικών. Γνωστές ερωμένες του ήταν η Γιόσεφινε Σπάρρε, η Βιλελμίνε Σρέντερ, η Χάννα Στύρελ και η Ελίς Βάσσερ. Από την άλλη πλευρά, η σχέση του με τη μοναχοκόρη του Λουίζα ήταν θερμή και στενή. Ο μοναδικός γιος του, ο Κάρολος Όσκαρ, απεβίωσε κατά τη βρεφική του ηλικία.

Εξαιτίας της επιδείνωσης της υγείας του πάτερα του ονομάστηκε αντιβασιλέας στις 25 Σεπτεμβρίου 1857, ενώ η άνοδός του στο θρόνο της Σουηδίας και της Νορβηγίας έγινε στις 8 Ιουλίου 1859, ημέρα που απεβίωσε ο πατέρας του.

Η βασιλεία του σημαδεύτηκε για τις πολλαπλές και εκτεταμένες μεταρρυθμίσεις της. Το 1858 υπέγραψε τον νόμο, που παραχωρούσε ελευθερία στις ανύπαντρες ενήλικες γυναίκες. Η υφιστάμενη κοινοτική νομοθεσία της Σουηδίας (1862), το εκκλησιαστικό δίκαιο (1863) και το ποινικό δίκαιό της (1864) θεσπίστηκαν με την έγκριση και καθοδήγηση του Καρόλου ΙΕ΄. Βοήθησε επίσης τον Λούις Ντε Γκιρ στην αναθεώρηση του κοινοβουλευτικού συστήματος της χώρας το 1866.

Ο Κάρολος ΙΕ΄ ήταν υπέρμαχος του Σκανδιναβισμού και της πολιτικής αλληλεγγύης μεταξύ των τριών βόρειων βασιλείων. Ωστόσο, το 1864 αρνήθηκε να βοηθήσει το φίλο του Φρειδερίκο Ζ΄ της Δανίας, κατά τον Β΄ Πόλεμο του Σλέσβιχ.

Απεβίωσε στο Μάλμε στις 18 Σεπτεμβρίου 1872, σε ηλικία 46 ετών. Στον θρόνο έπειτα ανέβηκε ο αδελφός του Όσκαρ Β΄.

## Οικογένεια
Νυμφεύτηκε το 1850 τη Λουίζα των Νάσσαου, κόρη του Φρειδερίκου πρίγκιπα των Κάτω Χωρών, και είχε τέκνα:
* Λουίζα 1851-1926, παντρεύτηκε τον Φρειδερίκο Η΄ της Δανίας.
* Κάρολος-Όσκαρ 1852-1854, δούκας του Σέντερμανλανντ.

## Πρόγονοι


## Παραπομπές


}

Κατηγορία:Βασιλείς της Σουηδίας
Κατηγορία:Βασιλείς της Νορβηγίας
Κατηγορία:Προτεστάντες μονάρχες
Κατηγορία:Οίκος των Μπερναντότ
Λυσιθέα

Στην ελληνική μυθολογία με το όνομα **Λυσιθέα** είναι γνωστή μία θυγατέρα του Ωκεανού, η οποία υπήρξε ερωμένη του θεού Δία. Ως κόρη του Ωκεανού, ήταν εγγονή του Ουρανού και της Γαίας, και επομένως πρώτη εξαδέλφη του Δία.

Ωστόσο, ο άγνωστος συγγραφέας των *[[Κηρύγματα Πέτρου|Κηρυγμάτων του Πέτρου]]* αναφέρει στον κατάλογο με τις μοιχείες του Δία τη Λυσιθέα ως θυγατέρα του Ευήνου και μητέρα του Ελένου. Υποστηρίζεται όμως ισχυρά και η άποψη ότι εδώ πρόκειται για άλλη Λυσιθέα, δηλαδή ότι ο Δίας είχε δύο διαφορετικές ερωμένες με το ίδιο όνομα.

Με το εναλλακτικό όνομα «Λυσιθέα» είναι γνωστή και η Σεμέλη, η κόρη του Κάδμου και της Αρμονίας, και μητέρα του θεού Διονύσου.

## Δείτε επίσης
* Ο φυσικός δορυφόρος **[[Λυσιθέα (δορυφόρος)|Λυσιθέα]]** του πλανήτη Δία πήρε το όνομά του από τη θυγατέρα αυτή του Ωκεανού.

## Παραπομπές


## Πηγές
* Pauly–Wissowa (*[[Realencyclopädie der classischen Altertumswissenschaft]]*)

Λυσιθεα
Αρπαλύκη

Στην ελληνική μυθολογία με το όνομα **Αρπαλύκη** αναφέρονται τα παρακάτω τρία πρόσωπα:

# Θυγατέρα του βασιλιά Κλυμένου της Αρκαδίας, γιου του Τελεού ή του Σχοινέως. Μητέρα της ήταν η Επικάστη. Ο Κλύμενος κυριεύθηκε από ερωτικό πάθος για την ίδια του την κόρη, την Αρπαλύκη. Υπάρχουν διαφορετικές παραλλαγές του μύθου ως προς το τι έγινε στη συνέχεια. Σύμφωνα με τη γνωστότερη, την απήγαγε από τον σύζυγό της, τη βίασε και απέκτησε μαζί της ένα γιο. Για να τον εκδικηθεί, η Αρπαλύκη σκότωσε το παιδί τους μόλις αυτό γεννήθηκε και έδωσε το κρέας του ως γεύμα στον πατέρα της. Ο Κλύμενος τότε σκότωσε την κόρη του και μετά αυτοκτόνησε. Σύμφωνα με άλλη εκδοχή, η Κλυμένη δεν πέθανε τότε, αλλά μεταμορφώθηκε σε πουλί. Κατά τον Παρθένιο, η Αρπαλύκη ήταν αρραβωνιασμένη από την πρώτη της νιότη με τον Αλάστορα, απόγονο του Νηλέως. Ο Αλάστορας ήρθε και την πήρε μαζί του ως σύζυγό του, οπότε όταν το ζευγάρι βρισκόταν στα μισά του δρόμου μέχρι το σπίτι τους, ο Κλύμενος την απήγαγε και έζησε μαζί της ανοικτά ως σύζυγός της. Η Αρπαλύκη, αναστατωμένη από τη συμπεριφορά του πατέρα της, σκότωσε τον μικρότερο αδελφό της και έδωσε το κρέας του ως γεύμα στον πατέρα της σε κάποια δεξίωση. Κατόπιν, προσευχήθηκε στους θεούς και εκείνοι τη μεταμόρφωσαν στο πουλί «χαλκίς». Και σε αυτή την εκδοχή ο Κλύμενος αυτοκτόνησε.
# Θυγατέρα του Αρπαλύκου, βασιλιά των Αμυμνεών της Θράκης. Η μητέρα της πέθανε πολύ νωρίς και ο πατέρας της έβαζε την Αρπαλύκη και βύζαινε νεαρές αγελάδες και φοράδες. Την εκπαίδευσε να πολεμά, σκοπεύοντας να την καταστήσει διάδοχό του στον θρόνο. Την εποχή που ο Νεοπτόλεμος, επιστρέφοντας από τον Τρωικό πόλεμο, επιτέθηκε στο βασίλειο του Αρπαλύκου και τον τραυμάτισε σοβαρά, η Αρπαλύκη τον έτρεψε σε φυγή και έσωσε τον πατέρα της. Μετά τον θάνατο του πατέρα της από επαναστάτες, η Αρπαλύκη ασχολήθηκε με τη ζωοκλοπή βοοειδών, εκμεταλλευόμενη την ικανότητά της να τρέχει εξαιρετικά γρήγορα. Τελικώς σκοτώθηκε από μία ομάδα αγελαδοτρόφων όταν πιάστηκε σε ένα δόκανο.
# Ο Αριστόξενος σε έργο του αναφέρει μία παρθένο με το όνομα Αρπαλύκη που ήταν ερωτευμένη με κάποιον `Ιφικλο, αλλά δεν βρήκε ποτέ ανταπόκριση και στο τέλος πέθανε από τη λύπη της. Σε ανάμνησή της, καθιερώθηκε ένας διαγωνισμός τραγουδιού για παρθένες που πήρε το όνομά της.

* Ο φυσικός δορυφόρος **[[Αρπαλύκη (δορυφόρος)|Αρπαλύκη]]** του πλανήτη Δία πήρε το όνομά του από την εκ των ανωτέρω θυγατέρα του Κλυμένου.

## Πηγές
* Παρθένιος: *Περί ερωτικών παθημάτων*, 8
* Pauly–Wissowa (*[[Realencyclopädie der classischen Altertumswissenschaft]]*)

Λυσιθεα
Λυσιθεα
Βουκράνιο

**Βουκράνιο** είναι διακοσμητικό και αρχιτεκτονικό στοιχειο της αρχαιότητας. Έχει μορφή κερασφόρου ταυροκεφαλής σε εμπρόσθια όψη. Πρωτοεμφανίστηκε και παρέμεινε σε χρήση από τους προϊστορικούς μέχρι και τους ελληνικούς και ρωμαϊκούς κλασικούς χρόνους, ενώ επανήλθε στους αναγεννησιακούς χρόνους.

## Παραπομπές


Κατηγορία:Αρχαία ελληνική τέχνη
Κλυτίος (γίγαντας)

Ο γίγαντας **Κλυτίος** σύμφωνα με την ελληνική μυθολογία ήταν καρπός της Γαίας, όταν αυτή γονιμοποιηθηκε από το αίμα που έσταξε ο Ουρανός καθώς τον ευνούχισε ο Κρόνος. Πήρε μέρος στην περίφημη Γιγαντομαχία και πολέμησε τους ολύμπιους θεούς, σκοτώθηκε όμως από την Εκάτη που τον πυρπόλησε με τη φωτιά της κόλασης, ενώ τον τρυπούσαν τα βέλη του Ηρακλή.

Κλυτιος
Αστραίος

Ο **Αστραίος**, σύμφωνα με την ελληνική μυθολογία, ήταν απόγονος της Γαίας και του Ουρανού (ή γιος της Γαίας και του Ταρτάρου). Πολέμησε τους Ολύμπιους θεούς στην Γιγαντομαχία και σκοτώθηκε. Σύμφωνα με την επικρατέστερη εκδοχή, ήταν γιος του Τιτάνα Κρείου και της Ευρυβίας. Αδέλφια του ήταν ο Πάλλαντας και ο Πέρσης. Παντρεύτηκε την Τιτανίδα Ηώ και μαζί έκαναν πολλά παιδιά. Ανάμεσά τους ήταν: οι τέσσερις άνεμοι (Βορέας, Ζέφυρος, Νότος και Εύρος) και η Αστραία.

## Παραπομπές


## Πηγές
* Ησιόδου, *Θεογονία*.

Κατηγορία:Μυθολογικοί χαρακτήρες
Χωρίς Οικογένεια (Τηλεοπτική ταινία, 1981)

Το ***Χωρίς οικογένεια*** είναι γαλλική τηλεταινία του 1981, με βάση το ομώνυμο μυθιστόρημα του Εκτόρ Μαλό. Η ταινία χωρίζεται σε τρία επεισόδια των ± 90 λεπτών, προβλήθηκε για πρώτη φορά στα τέλη του 1981. Η μουσική είναι από τον Κάρολο Τρενέ, ο οποίος τραγουδάει και το τραγούδι τίτλων. Η ταινία είχε τεράστια επιτυχία και προβλήθηκε σε περισσότερες από είκοσι χώρες, συμπεριλαμβανομένης της Κίνας και των Ηνωμένων Πολιτειών και της Ελλάδας.

## Παραπομπές
* 

Κατηγορία:Τηλεταινίες
Δημοτικός Αερολιμένας Καστελόριζου

Ο **Δημοτικός Αερολιμένας Καστελόριζου **(συντομογραφίες: IATA: **KZS**, ICAO: **LGKJ**, ΥΠΑ: **ΔΑΖΟ**) είναι το αεροδρόμιο που εξυπηρετεί το ομώνυμο νησί στα Δωδεκάνησα. Είναι το πιο ανατολικό αεροδρόμιο της Ελλάδας.

## Ιστορικό
Στις αρχές του εικοστού αιώνα το Καστελόριζο συνδεόταν μέσω υδροπλάνων, με προορισμούς κυρίως της βορειοανατολικής Αφρικής. Τα υδροπλάνα χρησιμοποιούσαν το φυσικό πεταλόμορφο λιμάνι του νησιού.

Ο υπάρχων αερολιμένας Καστελόριζου ξεκίνησε να λειτουργεί το 1986 ως εσωτερικών πτήσεων. Ο αερολιμένας διαθέτει έναν μικρό αεροσταθμό εμβαδού 150 τ.μ. και ο χώρος στάθμευσης αεροσκαφών μπορεί να εξυπηρετήσει ένα αεροσκάφος τύπου Dash-8 και 3 ελαφριά αεροσκάφη γενικής αεροπορίας.

## Αεροπορικές εταιρείες και προορισμοί

## Στατιστικά

**Ετήσια επιβατική κίνηση - 13ετή στατιστικά**

## Συγκοινωνίες
Ο αερολιμένας βρίσκεται περίπου στη μέση του νησιού, σχεδόν 2,5 χιλιόμετρα από το κέντρο του Καστελλόριζου. Συνδέεται με τη πόλη με λεωφορείο κατά τους θερινούς μήνες, ενώ επίσης υπάρχουν και ταξί.

## Δείτε επίσης
* Μεταφορές στην Ελλάδα

## Παραπομπές


## Εξωτερικοί σύνδεσμοι
*ΥΠΑ

Καστελοριζου
Κατηγορία:Κτίρια και κατασκευές στο Καστελλόριζο
Δημοτικός Αερολιμένας Λέρου

Ο **Δημοτικός Αερολιμένας Λέρου** (συντομογραφίες: IATA: **LRS**,&nbsp;ICAO: **LGLE**, ΥΠΑ: **ΔΑΛΕ**) είναι το αεροδρόμιο που εξυπηρετεί το νησί της Λέρου στα Δωδεκάνησα. Είναι επίσης γνωστό ως **Αεροδρόμιο Λέρου**. Ο αερολιμένας ξεκίνησε να λειτουργεί το 1984. Απέχει 9 χιλιόμετρα από το κέντρο του νησιού, τον Πλάτανο.

## Χαρακτηριστικά αερολιμένα
Διαθέτει:

* Έναν (1) επιβατικό αεροσταθμό
* Έναν (1) πυροσβεστικό σταθμό
* Κατηγορία πυρασφάλειας αεροδρομίου: Δ
* Θέσεις στάθμευσης αεροσκαφών

## Αεροπορικές εταιρείες και προορισμοί

## Δείτε επίσης
* Μεταφορές στην Ελλάδα

## Παραπομπές


## Εξωτερικοί σύνδεσμοι
* Ιστοσελίδα του αεροδρομίου από την ΥΠΑ
* Accident history for LRS at Aviation Safety Network

Κατηγορία:Αεροδρόμια στην Ελλάδα
Κατηγορία:Κτίρια και κατασκευές στη Λέρο
Νομός Κορυτσάς (Ελλάδα)

Ο **Νομός Κορυτσάς** ήταν νομός της Ελλάδας από το 1914 έως το 1916 που βρισκόταν στην Βόρεια Ήπειρο και την σημερινή Αλβανία. Η διοικητική διαίρεση αυτή δε πρέπει να συγχέεται με τον σημερινό Αλβανικό Νομό Κορυτσάς που έχει διαφορετικά όρια.

## Ιστορία
Η Βόρεια Ήπειρος απελευθερώθηκε το 1913 κατά τον Β΄ Βαλκανικό Πόλεμο, και η πόλη της Κορυτσάς απελευθερώθηκε από τον ελληνικό στρατό το 1912, αλλά προσαρτήθηκε επίσημα στο Ελληνικό κράτος στις 20 Μαρτίου 1916. Η Βόρεια Ήπειρος χωρίστηκε σε δύο νομούς, τον Νομό Αργυροκάστρου με πρωτεύουσα το Αργυρόκαστρο και τον Νομό Κορυτσάς με πρωτεύουσα την Κορυτσά. Ο νομός σταμάτησε να υπάρχει επίσημα όταν τα εδάφη του προσαρτήθηκαν επίσημα στην Αλβανία στις 26 Μαΐου 1918.Σήμερα τα εδάφη του τέως ελληνικού νομού αποτελούν τον σημερινό Αλβανικό νομό Κορυτσάς που έχει διαφορετική έκταση, ενώ δεν πρέπει να περιελάμβανε τότε επίσης το χωριό Βερνίκι (Vërnik) της σημερινής επαρχίας Ντέβολης (πρέπει να ανήκε στην Επαρχία Καστοριάς του Νομού Φλωρίνης).

## Πόλεις και χωριά
Σημαντικές πόλεις του Νομού Κορυτσάς, εκτός από την ομώνυμη Κορυτσά, ήταν οι ιστορικές πόλεις Ερσέκα, Βίγλιστα και Πλιάσα.

## Επαρχίες
Ο Noμός Κορυτσάς διαιρούνταν το 1915 στις δυο επαρχίες Κολωνίας και Κορυτσάς.

## Παραπομπές


## Πηγές
* Παππά, Ευτυχία (2009, Αριστοτέλειο Πανεπιστήμιο Θεσσαλονίκης (ΑΠΘ)), Η Επαρχία Δρυϊνουπόλεως της Β. Ηπείρου κατά τη νεώτερη περίοδο: τουρκοκρατία, 20ος αιώνας, σελ. 304

Κατηγορία:Νομοί της Ελλάδας
Κατηγορία:Βόρεια Ήπειρος
L'Odyssée sauvage

Το ***L'Odyssée sauvage*** είναι ταινία ντοκιμαντέρ του Νικολά Βανιέ, η οποία κυκλοφόρησε το 2014, ενώ έχει ως θέμα την περιπέτεια του τελευταίου με τους 10 σκύλους ελκήθρου του μεταξύ του Ειρηνικού Ωκεανού και της Λίμνης Μπαϊκάλ, σε μία συνολική απόσταση μεγαλύτερη των 6.000 χλμ. Διασχίζει με αυτόν τον τρόπο τη Μαντσουρία, τη Βόρεια Μογγολία και τα όρη Σαγιάν της Σιβηρίας, διασχίζοντας μεταβαλλόμενα τοπία μεταξύ της τάιγκας και της στέπας.

Το ταξίδι αυτό χρησιμοποιήθηκε στα πλαίσια σχολικών δραστηριοτήτων ως παιδαγωγικό υλικό, με στόχο την ευαισθητοποίηση των μαθητών του Δημοτικού και του Γυμνασίου αναφορικά με τα κλιματικά ζητήματα και την αειφόρο ανάπτυξη.

Κατά την προβολή, ορισμένοι τηλεθεατές εξέφρασαν ανησυχίες για την τύχη των σκύλων του.

## Παραγωγή
* Σκηνοθεσία: Αν Μπυσερόλ, Εμμανυέλ Ρεώ, Ζιλ Μαρλιάκ
* Μουσική: Αρμάν Αμάρ
* Διάρκεια: 101 λεπτά
* Ημερομηνία προβολής (M6): Δεκέμβριος 2014
* Ημερομηνία κυκλοφορίας σε DVD: 3 Δεκεμβρίου 2014

## Διανομή
* Νικολά Βανιέ

## Παραπομπές


Κατηγορία:Γαλλικά ντοκιμαντέρ
Κατηγορία:Ταινίες του 2014
Κατηγορία:Ταινίες γυρισμένες στην Μογγολία
Κατηγορία:Ταινίες γυρισμένες στη Ρωσία
Ημίκλειστο άνοιγμα

**Ημίκλειστο άνοιγμα** (ή **Ημίκλειστη παρτίδα**) είναι το σκακιστικό άνοιγμα στο οποίο τα λευκό παίζουν 1.δ4 και τα μαύρα δεν απαντούν συμμετρικά με 1...δ5, όπως στο Κλειστό άνοιγμα, αλλά με οποιαδήποτε άλλη κίνηση.

## Ανοίγματα
Τα Ημίκλειστα ανοίγματα καταχωρούνται στην *[[Εγκυκλοπαίδεια Σκακιστικών Ανοιγμάτων]]* υπό τους κωδικούς A40–A99, D70–D99 και E00–E99. Οι καραχωρήσεις φαίνονται αναλυτικά στον παρακάτω πίνακα:

## Παραπομπές


### Πηγές
*

Κατηγορία:Ορολογία σκακιού
Κατηγορία:Σκακιστικά ανοίγματα
Τζαμάλες

thumb|300px|Τζαμάλα στο Κάστρο Ιωαννίνων
**Τζαμάλες** (ενικός:«*το τζαμάλα*», στη Θράκη και άλλες περιοχές απαντά και ως «*η Τζαμάλα*») είναι ο ιδιότυπος συνοικιακός εορτασμός της αποκριάς που αναβιώνει κάθε χρόνο στα Γιάννενα. Στην πλατεία της κάθε συνοικίας μέσα σε έναν κύκλο από άμμο, τοποθετούνται κούτσουρα και μικροί κορμοί δέντρων και ανάβεται φωτιά που καίει μέχρι το πρωί της Καθαράς Δευτέρας. Γύρω από τις τζαμάλες, σύμφωνα με το έθιμο, στήνεται ένα μεγάλο ολονύκτιο γλέντι με χορό, κρασί και ζεστή φασολάδα. Οι μεταμφιεσμένοι χορεύουν γύρω τους, σε διπλές και τριπλές σειρές μέχρι τις πρώτες πρωινές ώρες . Οι συνοικίες έτσι συναγωνίζονται για το ποια γειτονιά θα κάνει την καλύτερη αποκριάτικη γιορτή.

Κάθε γειτονιά των Ιωαννίνων και κάθε χωριό του Νομού Ιωαννίνων έχει την δική του τζαμαλα. Οι πιο δημοφιλείς τζαμαλες είναι της καραβατιάς , του κάστρου, στα Λακκώματα, Πλατανάκια, η Λούτσα . Η δημοφιλέστερη από τους επισκέπτες και τους ντόπιους είναι η φωτιά μέσα στο κάστρο , από νωρίς το απόγευμα μέχρι αργά το βράδυ οι νέες και οι νέοι χορεύουν αρχικά παραδοσιακούς χορούς και αργότερα μετατρέπουν την περιοχή σε υπαίθριο κλαμπ.

## Ιστορία
Η λέξη Τζαμάλα προέρχεται από την αντίστοιχη αραβική λέξη που σημαίνει καμήλα. Γι' αυτό, ιστορικά, στα λαϊκά δρώμενα του εθίμου της Τζαμάλας, τα οποία αποτελούν επί της ουσίας, μορφές λαϊκού θεάτρου, απαντά πάντοτε η μεταμφίεση της καμήλας με μόνιμο συνοδό τον τζαμαλάρη.

Το έθιμο ανήκει στην ευρύτερη κατηγορία των ζωομορφικών μεταμφιεσεων των Βαλκανίων, όπου κυριαρχούν η καμήλα και η αρκούδα και σχετίζονται με τη γονιμότητα. Εντάσσεται στα δρώμενα που, κατά την λαϊκή παράδοση, περιλαμβάνουν μαγικής υφής τελετουργικές πράξεις ευετηρίας, που επιτυγχάνονται με αναλογική μαγεία, μέσα από την απομίμηση του θανάτου και της ανάστασης του άντρα που λαμβάνει μερος στο δρώμενο, και η οποία παραπέμπει στον συμβολισμό της σπορας και της βλάστησης της γης.

Η μεταμφίεση της καμήλας, ιστορικά, είναι γνωστή σε όλη τη Ν.Α. Ευρώπη ως και την Αυστρία και εντάσσεται στα δρώμενα και μασκάρεματα της Αποκριάς. Ωστόσο στον χώρο της Θράκης, το έθιμο της Τζαμάλας αρκετά νωρίς ξέφυγε από την καρναβαλική του υφή και συνδέθηκε με πανάρχαιες δοξασίες, έθιμα, δρώμενα και τελετουργικά αγροτικής μαγείας. Η μεταμφίεση της καμήλας κατά την περίοδο των Αποκριών παρέμεινε στον Πόντο, τη Δυτική Βουλγαρία, τη Ρουμανία, την Αυστρία και τη Σλοβενία, ενώ σε άλλες περιοχές, όπως στην Πετρούσα Δράμας, η μεταμφίεση απαντά στην περίοδο του Δωδεκαήμερο 7-8 Ιανουαρίου.

## Παραπομπές


## Δείτε επίσης
* Τζαμαλάρια

## Σύνδεσμοι
* Οι Τζαμάλες στην ΟΑΣΗ και οι Αποκριές της ως Προοπτική
* Το έθιμο της Τζαμάλας

Κατηγορία:Λαογραφία
Κατηγορία:Έθιμα
Κατάλογος εν ζωή πρώην μοναρχών

Η παρούσα λίστα παρουσιάζει τους **πρώην μονάρχες κυριάρχων κρατών που ζουν** μέχρι σήμερα. Παρότι συνηθίζεται οι περισσότεροι μονάρχες να διατηρούν τη θέση τους καθ΄ όλη τη διάρκεια της ζωής τους, μερικοί επιλέγουν να παραιτηθούν υπέρ του διαδόχου τους, ενώ άλλοι μονάρχες έχουν εκθρονιστεί όταν οι μοναρχίες τους καταργούνται ή όταν κάποιος άλλος ανώτατος άρχοντας λαμβάνει την εξουσία τους με άλλα μέσα. Με βάση τους διεθνείς κανόνες ευγενείας, αυτά τα άτομα συνήθως εξακολουθούν να προσφωνούνται με τους πρώην μοναρχικούς τους τίτλους.

Πέρα από αυτούς που αναφέρονται παραπάνω, υπάρχουν τρεις εν ζωή πρώην βασιλείς της Μαλαισίας (που δεν αναγράφονται καθώς παραμένουν ηγεμόνες κάποιου κρατιδίου της χώρας), καθώς και δύο εν ζωή πρώην πρόεδροι της Γαλλίας, που υπήρξαν και συμπρίγκιπες της Ανδόρρας.

Πρώην μονάρχες μη κυρίαρχων κρατών:

## Παραπομπές


Κατηγορία:Κατάλογοι μοναρχών
NGC 1664

Το **[[Νέος Γενικός Κατάλογος|NGC]] 1664** είναι ανοικτό σμήνος στον αστερισμό Ηνίοχο, στα όρια με τον Περσέα. Έχει φαινόμενο μέγεθος 7,6 και διάμετρο 18 λεπτών της μοίρας. Απέχει περίπου 4.000 έτη φωτός και αποτελείται από περίπου 150 γνωστούς αστέρες, των οποίων η συνολική μάζα είναι μεταξύ 600 και 900 ηλιακών μαζών. Η ηλικία του NGC 1664 εκτιμάται ανάμεσα στα 300 και στα 500 εκατομμύρια χρόνια.

## Παραπομπές


## Αναφορές

## Εξωτερικοί σύνδεσμοι
* 

1664
Κατηγορία:Ανοικτά σμήνη
Κατηγορία:Ηνίοχος (αστερισμός)
NGC 1700

Ο **[[Νέος Γενικός Κατάλογος|NGC]] 1700** είναι ελλειπτικός γαλαξίας τύπου Ε4 pec στον αστερισμό Ηριδανό. Έχει γωνιακή έκταση 3.3 "x 2.1" και φαινόμενο μέγεθος +11,2. Απέχει περίπου  180 εκατομμύρια έτη φωτός μακριά από το Ηλιακό Σύστημα και έχει διάμετρο 215.000 ετών φωτός. Τον ανακάλυψε στις 5 Οκτωβρίου 1785 ο αστρονόμος Ουίλιαμ Χέρσελ.

## Παραπομπές


## Αναφορές

## Εξωτερικοί σύνδεσμοι
* 

1700
16386
Κατηγορία:Ηριδανός (αστερισμός)
Κατηγορία:Ελλειπτικοί γαλαξίες
NGC 1493

Ο **[[Νέος Γενικός Κατάλογος|NGC]] 1493** είναι ραβδωτός σπειροειδής γαλαξίας στον αστερισμό Ωρολόγιον. Τον ανακάλυψε ο αστρονόμος Τζέιμς Ντάνλοπ (James Dunlop) στις 2 Σεπτεμβρίου 1826. Η ταχύτητά του συγκριτικά με την κοσμική ακτινοβολία υποβάθρου είναι  και σύμφωνα με τον νόμο του Χαμπλ απέχει  εκατομμύρια έτη φωτός. Άλλες μετρήσεις, που δεν βασίζονται στη μετατόπιση προς το ερυθρό, δίνουν εκτιμήσεις  εκατομμυρίων ετών φωτός για την απόσταση. 

Σύμφωνα με τη βάση SIMBAD ο NGC 1493 είναι επίσης γαλαξίας Σίφερτ τύπου II. Επίσης ανήκει στην ομάδα γαλαξιών NGC 1493 (γνωστή και ως LGG 106).

## Υπερκαινοφανής
Στις 15 Νοεμβρίου 2024 παρατηρήθηκε ο υπερκαινοφανής τύπου ΙΙ **SN 2024abfo**.

## Παραπομπές


## Αναφορές

## Εξωτερικοί σύνδεσμοι
* 

1493
14163
Κατηγορία:Ωρολόγιον (αστερισμός)
Κατηγορία:Ραβδωτοί σπειροειδείς γαλαξίες
NGC 2000

Το **[[Νέος Γενικός Κατάλογος|NGC]] 2000** είναι ανοικτό σμήνος στον αστερισμό Τράπεζα, στο Μεγάλο Νέφος του Μαγγελάνου. Το ανακάλυψε το 1836 ο αστρονόμος Τζων Χέρσελ (John Herschel).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ανοικτά σμήνη
Κατηγορία:Τράπεζα (αστερισμός)
2000
NGC 2169

Το **[[Νέος Γενικός Κατάλογος|NGC]] 2169** είναι ανοικτό σμήνος στον αστερισμό Ωρίωνα. Πιθανότατα τον ανακάλυψε πρώτος ο Ιταλός αστρονόμος Τζοβάνι Μπατίστα Οντιέρνα (Giovanni Batista Hodierna) πριν το 1654 και ανεξάρτητα από αυτόν ξανά ο Ουίλιαμ Χέρσελ στις 15 Οκτωβρίου 1784. Το NGC 2169 απέχει περίπου 3.600 έτη φωτός από το Ηλιακό Σύστημα. Έχει το παρατσούκλι "Το Σμήνος '37'" ("The '37' Cluster") διότι οπτικά θυμίζει τον αριθμό "37".

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ανοικτά σμήνη
Κατηγορία:Ωρίων (αστερισμός)
2169
Ναπάλμ

thumb|250px|Νάπαλμ εκρήγνυται μετά από άσκηση αεροβομβαρδισμού.
Η **ναπάλμ** είναι εμπρηστικό όπλο που αποτελείται από έναν παράγοντα αύξησης ιξώδους και πετρέλαιο ή παρόμοιο καύσιμο. Αρχικά χρησιμοποιήθηκε ως εμπρηστικός μηχανισμός και αργότερα ως όπλο κατά προσωπικού, καθώς το εύφλεκτο υλικό που περιέχει κολλάει στο δέρμα και προκαλεί σοβαρά εγκαύματα όταν καίγεται. Οι ναπάλμ αναπτύχθηκαν το 1942 σε ένα μυστικό εργαστήριο στο πανεπιστήμιο του Χάρβαρντ, από μια ομάδα με επικεφαλής τον χημικό Λούις Φίσερ. Χρησιμοποιήθηκαν για πρώτη φορά στο ευρωπαϊκό θέατρο του Β΄ Παγκόσμιου Πολέμου. Χρησιμοποιήθηκαν επίσης εκτεταμένα στον ελληνικό εμφύλιο, στον πόλεμο της Κορέας και στον πόλεμο του Βιετνάμ.

Ο όρος «ναπάλμ» προκύπτει από το συνδυασμό των ονομάτων δύο συστατικών του παράγοντα αύξησης ιξώδους, των συγκαταβυθισμένων αλάτων των αργιλίου του '''να'''φθενικού και του '''παλμ'''ιτικού οξέως. Η ναπάλμ Β είναι μια πιο σύγχρονη μορφή της ναπάλμ, αλλά με διαφορετική χημική σύνθεση, ωστόσο αναφέρεται επίσης ως ναπάλμ.

## Παραπομπές


## Εξωτερικοί σύνδεσμοι
* 

κατηγορία:Όπλα
Αλτίμετρο

Το **αλτίμετρο** είναι όργανο μέτρησης το οποίο χρησιμοποιείται στην μέτρηση του υψομέτρου ενός αντικειμένου σε σχέση με ένα επίπεδο ή μια επιφάνεια αναφοράς. Ο προσδιορισμός του υψομέτρου μπορεί να γίνει μέσω της ατμοσφαιρικής πίεσης, της διάδοσης ακουστικών κυμάτων, μικροκυμάτων (ραντάρ) ή ακτίνων λέιζερ.
## Παραπομπές σημειώσεις


Κατηγορία:Αεροναυτιλία
Κατηγορία:Μέτρηση
Γλώσσα των Ντοθράκι

**Η Γλώσσα Ντοθράκι ή απλώς Ντοθράκι** είναι μια τεχνητή καλλιτεχνική γλώσσα στο Μυθιστόρημα του Τζωρτζ Ρ.Ρ. Μάρτιν Το Τραγούδι της Φωτιάς και του Πάγου και το τηλεοπτικό πρόγραμμα Το Παιχνίδι Του Στέμματος, που μιλούσαν οι αυτόχθονες κάτοικοι της θάλασσας Ντοθράκι.
## Φωνολογία
Ο Ντέιβιντ Πέτερσον (ο μεταφορέας της γλώσσας από τα βιβλία σε ταινία) είπε "Οι περισσότεροι άνθρωποι δεν ξέρουν πως ακούγονται πραγματικά τα Αραβικά, οπότε σε κάποιο > χωρίς ιδιαίτερη εξάσκηση, μπορεί να ακουστεί σαν Αραβικά. Σε κάποιον που ξέρει Αραβικά, ούτε που μοιάζει. Σκεφτόμουν να ακούγεται σαν μια μίξη Ισπανικών και Αραβικών."
## Παραπομπές


Ντοθρακι
Ντοθρακι
UFO 1

Το **UFO 1** είναι το πρώτο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Οκτώβριο του 1970 μέσω της δισκογραφικής εταιρίας "Beacon Records" στην Μεγάλη Βρετανία και της "Rare Earth Records" στις Ηνωμένες Πολιτείες.

Ο δίσκος ηχογραφήθηκε στα "Jackson Studios" του Ρικμανσγουόρθ, στο Χερτς της Αγγλίας, με παραγωγό τον Νταγκ Φλετ, τον Ιούλιο του 1970. Εδώ συμπεριλήφθηκε η διασκευή στην επιτυχία του Έντι Κόχραν, "*C'mon Everybody*", με το σινγκλ "*Boogie*" να ανεβαίνει στο Top-30 του γερμανικού καταλόγου επιτυχιών.

Για την προώθηση του άλμπουμ, το συγκρότημα περιόδευσε στην Ιαπωνία, όπου γνώρισε επιτυχία, αλλά η δημοτικότητα του παρέμεινε χαμηλά στην Μεγάλη Βρετανία και τις Ηνωμένες Πολιτείες μέχρι το 1974.

## Λίστα Τραγουδιών

## Θέσεις τσαρτ
***Boogie*** *(σινγκλ)*

***Επίσημη κυκλοφορία: [[Οκτώβριος]] [[1970]]***

## Μέλη των UFO
Οι μουσικοί οι οποίοι ηχογράφησαν το "*UFO 1*" ήταν οι εξής:
* **[[Φιλ Μογκ]]** - φωνητικά
* **Μικ Μπόλτον** - κιθάρα
* **[[Πιτ Γουέι]]** - μπάσο
* **[[Άντι Πάρκερ]]** - τύμπανα

## Παραπομπές


## Πηγές
* UFO 1 - UFO | Songs, Reviews, Credits | AllMusic
* UFO - UFO 1 (album review) | Sputnikmusic
* UFO - UFO 1 at Discogs

Κατηγορία:Δισκογραφία των UFO
Κατηγορία:Άλμπουμ του 1970
Επιστήμη, Τεχνολογία, Μηχανική και Μαθηματικά

Ο όρος «**[[Επιστήμη]], [[Τεχνολογία]], [[Μηχανική]] και [[Μαθηματικά]]**» (, γνωστός με το ακρωνύμιο **STEM**) χρησιμοποιείται για να ομαδοποιήσει τους διακριτούς αλλά συναφείς αυτούς κλάδους. Χρησιμοποιείται συνήθως στο πλαίσιο της εκπαιδευτικής πολιτικής ή των επιλογών στο αναλυτικό πρόγραμμα των σχολείων. Δεν υπάρχει καθολική συμφωνία σχετικά με το ποιες επιστήμες περιλαμβάνονται· ειδικότερα αν περιλαμβάνονται και οι κοινωνικές επιστήμες όπως η ψυχολογία, η κοινωνιολογία, τα οικονομικά και η πολιτική επιστήμη. Στις Ηνωμένες Πολιτείες συνήθως περιλαμβάνονται από το Εθνικό Ίδρυμα Επιστημών (National Science Foundation, NSF), το Υπουργείο Εργασίας μέσω της διαδικτυακής βάσης δεδομένων O*Net καθώς και από το Υπουργείο Εσωτερικής Ασφάλειας.

Στο Ηνωμένο Βασίλειο οι κοινωνικές επιστήμες κατηγοριοποιούνται ξεχωριστά και ομαδοποιούνται με τις ανθρωπιστικές επιστήμες και τις τέχνες.

## Παραπομπές


## Εξωτερικοί σύνδεσμοι
* 

Κατηγορία:Εκπαίδευση ανά θέμα
Κατηγορία:Διδακτική των φυσικών επιστημών